નવી દિલ્હી- ડોકલામમાં ચીન સાથે થયેલા ટકરાવ બાદ ભારતે સલામતીના ભાગરુપે ચીનના તિબેટ ક્ષેત્રની સરહદો ઉપર, અરુણાચલના દિબાંગ સેક્ટર, દાઉ દેલાઈ અને લોહિત વિસ્તારમાં વધારે સૈનિકો તહેનાત કર્યા છે અને પર્વતીય વિસ્તારોમાં પેટ્રોલીંગ પણ વધારી દીધું છે. સૈન્ય અધિકારીએ જણાવ્યું કે, તિબેટ સાથેની સરહદોમાં પોતાની સ્થિતિ મજબૂત કરવા અને ચીનની ગતિવિધિઓ પર નજર રાખવા ભારત તેના જાસુસી તંત્રને વધુ મજબૂત કરી રહ્યું છે. ઉપરાંત પહાડી વિસ્તારમાં પેટ્રોલીંગ માટે હેલિકોપ્ટરની પણ મદદ પણ લેવામાં આવી રહી છે.